มีอาการ จุกแน้นท้อง ตรงลิ้นปี่ รู้สึกจะ อวกตอนมันแน้นท้อง อาการแบบนี้เป็นโรค เป็นอะไร? จะ รักษาหรือบันเทา อาการจุกแน้นท้อง ได้อย่างไร??? คับ
สวัสดีค่ะ อาการจุกแน่นท้องตรงลิ้นปี่ อยากอาเจียน อาจเกิดจาก1. อาหารเป็นพิษ แต่จะมีอาการคลื่นไส้และอาเจียนตามมา หรืออาจมีท้องเสียร่วมด้วย2.โรคกระเพาะอาหารอักเสบ ซึ่งจะทำให้มีอาการปวดบริเวณลิ้นปี่ หรือปวดช่องท้องส่วนบนค่อนไปทางด้านซ้าย อาจปวดแบบจุกแน่น หรือแสบร้อน นอกจากนี้อาจมีอาการท้องอืด แน่นท้อง อาหารไม่ย่อย คลื่นไส้ อาเจียน เป็นต้น3.โรคกรดไหลย้อน อาการจะคล้ายๆ กับกระเพาะอาหารอักเสบ แต่จะมีอาการแสบร้อนกลางอกหรือแน่นหน้าอกร่วมด้วย หรือมีน้ำรสเปรี้ยวหรือขมในคอ หรือเจ็บคอ ระคายเคืองคอ เป็นต้น4. มีนิ่วในถุงน้ำดี ซึ่งมักจะทำให้เกิดอาการปวดท้องบริเวณช่องท้องส่วนบนด้านขวา หรืออาจเป็นบริเวณลิ้นปี่ก็ได้ อาการปวดจะเกิดขึ้นแบบเฉียบพลัน ปวดนานแต่ละครั้งอย่างน้อย 30 นาทีถึงหลายๆชั่วโมง และมักมีอาการคลื่นไส้ อาเจียนร่วมด้วย นอกจากนี้อาจมีอาการอื่นๆ เช่น อาหารไม่ย่อย ท้องอืด ท้องเฟ้อ เป็นต้นในเบื้องต้น แนะนำให้ทานเฉพาะอาหารที่ย่อยง่าย รสไม่จัด ไม่ทานอาหารที่มีไขมันสูง เช่น อาหารทอดต่างๆ อาหารผัด ไม่ควรทานปริมาณมากไปหรืออิ่มเกินไป ควรเคี้ยวช้าๆ ให้ละเอียด ไม่ทานและกลืนเร็ว ไม่ดื่มน้ำอัดลม อัดแก๊สต่างๆ รวมถึงงดการดื่มชา กาแฟ โกโก้ แอลกอฮอล์ ห้ามทานยาแก้ปวดในกลุ่ม NSAIDs เช่น แก้ปวดเมื่อย ปวดข้อ เป็นต้นนอกจากนี้ อาจทานยาลดกรดร่วมไปด้วย เช่น แรนิทิดีน (ranitidine) ยาโอเมพราโซล (omeprazole) เป็นต้น และยาที่ช่วยลดอาการแน่นท้อง เช่น ไซเมทิโคน (simethicone), เอ็ม คาร์มิเนทิฟ (M. Carminative) มาเจสโต (magesto-F) เป็นต้นหากอาการยังไม่ดีขึ้น รุนแรงขึ้น หรือมีอาการอื่นๆ อีก ก็ควรไปพบแพทย์ค่ะ